ממשלת זובקוב

ממשלת זובקוב הייתה הממשלה האחרונה בתקופת הקדנציה השנייה של פוטין כנשיא רוסיה. ויקטור זובקוב מונה לראש ממשלת רוסיה ב-14 בספטמבר 2007 על ידי נשיא רוסיה, ולדימיר פוטין, והוא כיהן בתפקיד זה עד מאי 2008.

מועמדותו של זובקוב הוגשה על ידי הנשיא ב-12 בספטמבר 2007 ואושרה על ידי הבית התחתון בפרלמנט הרוסי בהצבעה שבה 381 הצביעו בעד, 47 התנגדו ו-8 נמנעו.

ויקטור זובקוב, שקודם לכן ניהל את השירות הפדרלי למלחמה בהלבנות הון, כיהן כראש ממשלה עד ה-8 במאי 2008, עת מונה ולדימיר פוטין להחליפו. במקביל לכהונתו כראש ממשלת רוסיה כיהן זובקוב גם כראש ממשלת איחוד רוסיה ובלארוס.

הממשלה כיהנה במשך כשמונה חודשים בלבד. בתקופה זו לא הוקמו משרדי ממשל חדשים. כל בעלי התפקידים בממשלה החזיקו במשרתם עוד טרם כהונת ממשלת זובקוב ולאחר מינוי זובקוב לראש הממשלה אושררה המשך כהונתם.

תקופת ממשלת זובקוב לא התאפיינה בחילופי גברי (למעט מינוייו של ולדיסלב פוטילין לסגן ראשון לראש הוועדה הממשלתית לתעשייה צבאית, במעמד שר ממשלתי) וכמעט שלא בוצעו שינויים במבנה הממשלה והסוכנויות הפדרליות. במידה רבה היוותה הממשלה כהמשך לממשלת פרדקוב.

מינויי בכירים
מיכאיל פרדקוב מונה למנהל שירות ביון החוץ.
הרכב הממשלה
 תפקיד(ים)  שם  תקופת כהונהראש הממשלהויקטור זובקוב14 באוקטובר 2007 - 8 במאי 2008סגן ראשון לראש הממשלהסרגיי איוואנוב14 בספטמבר 2007 - 8 במאי 2008סגן ראשון לראש הממשלהדמיטרי מדבדב14 בספטמבר 2007 - 8 במאי 2008סגן ראש ממשלת רוסיהאלכסנדר ז'וקוב14 בספטמבר 2007 - 8 במאי 2008סגן ראש ממשלת רוסיהאלכסיי קודרין14 בספטמבר 2007 - 8 במאי 2008סגן ראשון לראש הוועדה לתעשייה צבאיתולדיסלב פוטילין14 בספטמבר 2007 - 8 במאי 2008סגן ראש ממשלת רוסיהמזכיר הממשלהסרגיי נארישקין14 בספטמבר 2007 - 8 במאי 2008שר האוצראלכסיי קודרין14 בספטמבר 2007 - 8 במאי 2008שר הפניםראשיד נורגאלייב9 במרץ 2004 - 8 במאי 2008שר התרבות ותקשורת ההמוניםאלכסנדר סוקולוב14 בספטמבר 2007 - 8 במאי 2008שר החוץסרגיי לברוב9 במרץ 2004 - 8 במאי 2008השר למצבי חירוםסרגיי שוייגו20 בינואר 1994 - 8 במאי 2008שר ההגנהאנאטולי סרדיוקוב15 בפברואר 2007 - 8 במאי 2008שר החינוך והמדעיםאנדריי פורסנקו9 במרץ 2004 - 8 במאי 2008השר לאיכות הסביבה ומשאבי טבעיורי טרוטנב9 במרץ 2004 - 8 במאי 2008שר האנרגיה והתעשייהויקטור כריסטנקו4 במרץ 2004 - 8 במאי 2008השר לפיתוח אזורי דמיטרי קוזאק  14 בספטמבר 2007- 8 במאי 2008שר החקלאותאלכסיי גורדייב12 באוגוסט 1999 - 8 במאי 2008שר התקשורת וטכנולוגיות המידעלאוניד ריימן14 בספטמבר 2007 - 8 במאי 2008השרה לפיתוח כלכליאלווירה נביאולינה 24 בספטמבר 2007- 8 במאי 2008שר המשפטיםולדימיר אוסטינוב14 בספטמבר 2007 - 8 במאי 2008שר התחבורהאיגור לוויטין9 במרץ 2004 - 8 במאי 2008שרת הבריאותטטיאנה גוליקובה24 בספטמבר 2007 - 8 במאי 2008

קישורים חיצוניים

 ממשלת זובקוב בפורטל "פוליטיקה" 
 25 בספטמבר 2007, מבנה והרכב הממשלה נותר ללא שינוי — כתבה באתר רוסיסקאיה גאזטה 
 237 ימי זובקוב. סיכום כהונת הממשלה 

הערות שוליים

קטגוריה:רוסיה: היסטוריה
זובקוב
קטגוריה:2007 ברוסיה